open-index/open-wikipedia-markdown huggingface dataset:
ია კარგარეთელი

**ილია (ია) კარგარეთელი** (დ. 1867, სოფ. ერთაწმინდა, ახლანდელი კასპის მუნიციპალიტეტი — გ. 31 მარტი, 1939, თბილისი) — ქართველი კომპოზიტორი, ფოლკლორისტი, მომღერალი (ტენორი) და საზოგადო მოღვაწე. საქართველოს ხელოვნების დამსახურებული მოღვაწე (1938).

## ბიოგრაფია
ბავშვობაში ია კარგარეთელი მღეროდა თბილისის სიონის ეკლესიისა და ვლადიმერ აღნიაშვილის გუნდებში (1884–1885), ხოლო სიმღერაში მეცადინეობდა ქართული გუნდის ხელმძღვანელთან ი. რატილთან. 

1889–1891 წლებში სწავლობდა მოსკოვის ფილარმონიის მუსიკალურ-დრამატულ სასწავლებელში ვოკალურ და თეორიულ განყოფილებებზე. ამ წლებშივე ქართული ხალხური მუსიკის პოპულარიზაციის მიზნით კარგარეთელმა მოსკოვში ქართული მუსიკის საღამოები დააარსა, რომლებშიც მონაწილეობდა როგორც მომღერალი და გუნდის დირიჟორი. 1891 წელს მოსკოვში წაიკითხა მოხსენება „ქართული მუსიკის რაობა და ქართული მუსიკალური საკრავები“. 1895 წელს დაბრუნდა თბილისში. ამ პერიოდში შექმნა პირველი ნაწარმოებები — რომანსები „შევიშრობ ცრემლსა“ და „ლამაზო ქალო“. 

1896 წლიდან ოპერის თეატრის სოლისტია, 1905-იდან — რეჟისორი. ვალერიან გუნიასთან ერთად პირველად თარგმნა ქართულ ენაზე „სევილიელი დალაქისა“ და „დემონის“ ლიბრეტოები. ეს ოპერები კარგარეთელმა თვითონვე დადგა და ბარტოლოსა და სინოდალის პარტიებიც შეასრულა. კარგარეთელმა თარგმნა ქართულად აგრეთვე ოპერების — „პიკის ქალის“, „ფაუსტის“, „ტრავიატას“, „რიგოლეტოს“, „ბალ-მასკარადის“, „ოტელოსა“ და „ბოჰემის“ ლიბრეტოები. მან აქტიური მონაწილეობა მიიღო საქართველოს ფილარმონიული საზოგადოების დაარსებასა (1903) და შემდგომ მუშაობაში. 1908 წელს კარგარეთელმა გამოსცა თავისი შეკრებილი ქართული პოეტური ფოლკლორის ნიმუშები. მის ფოლკლორისტულ მოღვაწეობას დიდად აფასებდნენ ა. წერეთელი, ა. ხახანაშვილი. 1910 წელს დააარსა ქართული საგუნდო საზოგადოება. 1910 წლიდან ასწავლიდა სიმღერასა და მუსიკას თბილისის სასულიერო სემინარიაში, 1922–1925 წლებში მუსიკის ისტორიასა და თეორიას თბილისის კონსერვატორიაში.

ია კარგარეთელმა ერთ-ერთმა პირველმა შექმნა ქართული რომანსის ნიმუშები. მისი ნაწარმოებების საფუძველს წარმოადგენს ქართული ქალაქური ფოლკლორი. მას ეკუთვნის მრავალი საგუნდო ნაწარმოები. გამოაქვეყნა ქართული ხალხური სიმღერების 3 კრებული (1890, 1909, 1921 — „ქართული საბავშვო სიმღერები“). კარგარეთელის ნაშრომებია: „ქართული მუსიკის შესახებ“ (მოსკოვი, 1893), „მოკლე ნარკვევი ქართულ მუსიკაზე“ (1901), „მოკლე პოპულარული მუსიკალური ენციკლოპედია“ (1933) და მრავალი სტატია.

## ლიტერატურა
* *არაყიშვილი დ.,* ია კარგარეთელი, „ლიტერატურა და ხელოვნება“, 1945, № 14;
* *გავაშელი ლ.,* ია კარგარეთელი, თბ., 1959;
* *ჩიქოვანი მ.,* ქართული ფოლკლორი, თბ., 1946

## რესურსები ინტერნეტში
*  

## სქოლიო 
კატეგორია:დაბადებული 1867
კატეგორია:გარდაცვლილი 31 მარტი
კატეგორია:გარდაცვლილი 1939
კატეგორია:ქართველი კომპოზიტორები
კატეგორია:ქართველი ფოლკლორისტები
კატეგორია:ქართველი საოპერო მომღერლები
კატეგორია:საქართველოს სსრ-ის ხელოვნების დამსახურებული მოღვაწეები
კატეგორია:საბჭოთა კომპოზიტორები
კატეგორია:საბჭოთა საოპერო მომღერლები
კატეგორია:კასპის მუნიციპალიტეტში დაბადებულები
კატეგორია:XX საუკუნის მამაკაცი მომღერლები
კარეტა (მთა)

**კარეტა** — მთა საქართველოში, რაჭა-ლეჩხუმისა და ქვემო სვანეთის მხარეში, ამბროლაურის მუნიციპალიტეტში. მდებარეობს ლეჩხუმის ქედზე, მდინარე ლუხუნის მარჯვენა შენაკადის — ხეორისწყლის სათავესთან. სიმაღლე ზღვის დონიდან 3354 მ. აგებულია ბაიოსური პორფირიტებით. კალთები შემოსილია სუბალპური და ალპური მდელოებით.

## ლიტერატურა
კატეგორია:რაჭა-ლეჩხუმისა და ქვემო სვანეთის მხარის მთები
ოსკარ პიტერსონი

**ოსკარ იმანუელ პიტერსონი** (; დ. 15 აგვისტო, 1925, მონრეალი, კვებეკი, კანადა — გ. 23 დეკემბერი, 2007, ტორონტო, კანადა) — შვიდი გრემის მფლობელი კანადელი ჯაზის პიანისტი და კომპოზიტორი. დუკ ელინგტონმა მას „კლავიატურის მაჰარაჯა“ უწოდა და ის საყოველთაოდ ჯაზის ისტორიაში ყველაზე ვირტუოზ პიანისტად არის აღიარებული.

ხუთი წლის ასაკში მამამ ტრომბონსა და პიანინოზე დაკვრა ასწავლდა. თუმცა, 7 წლის ასაკში ტუბერკულოზის გადატანის გამო, პიტერსონი იძულებული გახდა მხოლოდ ფორტეპიანოთი შემოფარგლულიყო. კარიერის განმავლობაში თანამშრომლობდა მრავალ გამოჩენილ ჯაზის მუსიკოსთან, მათ შორის იყვნენ დეივ ბრუბეკი, რეი ბრაუნი, ბენ უებსტერი, ლუი არმსტრონგი, კაუნტ ბეისი და სხვა.

2004 წელს ტორონტოს ერთ-ერთ ცენტრალურ მოედანს მისი სახელი დაარქვეს.

## დისკოგრაფია
## ლიტერატურა
* Richard Cook & Brian Morton: *The Penguin Guide to Jazz on CD*, 6th Edition, London, Penguin 2002. ISBN 0-14-017949-6.
* Oscar Peterson: *Meine Jazz-Odyssee*. Die Autobiografie von Oscar Peterson mit Richard Palmer, Hannibal Verlag 2003. ISBN 978-3854452348Übersetzung von: *A Jazz Odyssey: The Life of Oscar Peterson*, Continuum 2002
* Gene Lees – *The Will To Swing Oscar Peterson*, Hannibal, Wien

## რესურსები ინტერნეტში
*
*
*ოსკარ პიტერსონი: ჯაზის გიგანტი CBC Digital Archives-ზე
*ოსკარ პიტერსონის დისკოგრაფია

## სქოლიო
კატეგორია:კანადელი პიანისტები
კატეგორია:ჯაზის შემსრულებლები
კატეგორია:გრემის ჯილდოს მფლობელები
კატეგორია:დაბადებული  15 აგვისტო
კატეგორია:დაბადებული 1925
კატეგორია:გარდაცვლილი 23 დეკემბერი
კატეგორია:გარდაცვლილი 2007
ჰერკულესი (მწერი)

**ჰერკულესი** () — მწერი ფირფიტულვაშიან ხოჭოების ოჯახისა. მამლის სხეულის სიგრძე 15-სმ აღწევს. აქვს 2 რქა: ერთი გრძელი და მსხვილია, მოთავსებულია შუბლზე, მიმართულია წინ და ზემოთ, მეორე კიდევ უფრო გრძელია, მოთავსებულია წინა ზურგზე და გადმოღუნულია შუბლზე. დედალი ბევრად მომცროა. მისი სიგრძე აღწევს 9 სანტიმეტრს და ურქოა. ჰერკულესი გავრცელებულია სამხრეთ და ცენტრალურ ამერიკაში.

## ლიტერატურა 
კატეგორია:ფირფიტულვაშა ხოჭოსებრნი
ფიფა-ს ქვეყნების კოდები

ფიფა ყველა მის წევრ და არა წევრ ქვეყანას ანიჭებს სამასოიან უნიკალურ კოდს. ეს არის ოფიციალური კოდი რომელიც ფიფას მიერ გამოიყენება სხვადასხვა საფეხბურთო ჩემპიონატებზე ნაკრებების აღსანიშნავად. აქ წარმოდგენილია **ფიფა-ს ქვეყნების კოდები**.

## ფიფა-ს წევრები 
დღესდღეობით ფიფა-ში არის 208 წევრი, თითოეულს გააჩნია საკუთარი ქვეყნის კოდი.

|valign=top|

|}

## ხმარებიდან გამოსული კოდები 
შემდეგი კოდები აღარ გამოიყენება, რადგან ქვეყანამ შეწყვიტა არსებობა, შეიცვალა სახელი, შეიცვალა თავისი კოდი, ან შეუერთდა სხვა ქვეყანას.

|valign=top|

|}

## რესურსები ინტერნეტში 
* ფიფა-ს ქვეყნების კოდები. The Rec.Sport.Soccer Statistics Foundation Usenet group.

 

კატეგორია:ფიფა
ფიფა
ფაბიო კაპელო

**ფაბიო კაპელო** (იტალ. Fabio Capello; დ. 18 ივნისი 1946, სან-კანციან-დისონცო, ფრიული-ვენეცია-ჯულია, იტალია) — იტალიელი საფეხბურთო მწვრთნელი. სახელი გაითქვა როგორც „მილანის“  მწვრთნელმა, როდესაც რამდენიმეჯერ მოიგო სკუდეტო და 1994 წელს მოიგო უეფას ჩემპიონთა ლიგა. მიჩნეულია ყველა დროის ერთ-ერთ საუკეთესო მწვრთნელად.

## სამწვრთნელო კარიერა
2008-2011 წლებში წვრთნიდა ინგლისს ნაკრებს. ამ ნაკრებთან ერთად მისი მაქსიმალური შედეგი იყო მერვედფინალი 2010 წლის მუნდიალზე. 2012-2015 წლებში კაპელო რუსეთის ნაკრების მწვრთნელად მუშაობდა. კაპელო რუსეთის მწვრთნელის რანგში ერთ-ერთი ყველაზე ძვირადანაზღაურებადი მწვრთნელი იყო. ის წელიწადში 6.6 მილიონ ფუნტს იღებდა.

## სანაკრებო სტატისტიკა
## მიღწევები
### საკლუბო
* იტალიის ჩემპიონი: 1971/72, 1972/73, 1974/75 (იუვენტუსი); 1978/79 (მილანი).
* იტალიის თასის მფლობელი: 1968/69 (რომა); 1976/77 (მილანი).

### სამწვრთნელო
* იტალიის ჩემპიონი: 1991/92, 1992/93, 1993/94, 1995/96 (მილანი); 2000/01 (რომა).
* იტალიის სუპერ თასის მფლობელი: 1992, 1993, 1994 (მილანი); 2001 (რომა).
* ესპანეთის ჩემპიონი: 1996/97; 2006/07 (რეალი).
* ჩემპიონთა ლიგის გამარჯვებული: 1994 (მილანი).
* ევროპის სუპერთასის მფლობელი: 1994 (მილანი).

## რესურსები ინტერნეტში
* Fabio Capello management career statistics — Soccerbase 
* Real Madrid profile  
* BBC profile
* FIFA Profile 
* Official England website profile 

## სქოლიო
კატეგორია:იტალიელი ფეხბურთელები
კატეგორია:დაბადებული 1946
კატეგორია:დაბადებული 18 ივნისი
კატეგორია:იტალიის ნაკრების ფეხბურთელები
კატეგორია:სერია A-ს ფეხბურთელები
კატეგორია:რომას ფეხბურთელები
კატეგორია:იუვენტუსის ფეხბურთელები
კატეგორია:მილანის ფეხბურთელები
კატეგორია:1974 წლის მსოფლიო საფეხბურთო ჩემპიონატის ფეხბურთელები
კატეგორია:იტალიელი ფეხბურთის მწვრთნელები
კატეგორია:სერია A-ს მწვრთნელები
კატეგორია:მილანის მწვრთნელები
კატეგორია:რომას მწვრთნელები
კატეგორია:იუვენტუსის მწვრთნელები
კატეგორია:ესპანეთის პრიმერა დივიზიონის მწვრთნელები
კატეგორია:მადრიდის რეალის მწვრთნელები
კატეგორია:ცოცხალი ადამიანები
ეთუსა

**ეთუსა** () — ბერძნულ მითოლოგიაში ალკიონესა და პოსეიდონის ქალიშვილი. აპოლონის სატრფო. 

ფართო გაგებით, სიტყვა *ეთუსა* გამოიყენება, როგორც პორტიკის ეპითეტი. 

## სქოლიო
კატეგორია:ბერძნული მითოლოგია
ელარე

**ელარე** () — ბერძნული მითოლოგიის პერსონაჟი. ის იყო ორქომენის ქალიშვილი, ტიტიოსის დედა და ზევსის სატრფო.

მის სახელს ატარებს იუპიტერის ერთ-ერთი თანამგზავრი ელარა.

## სქოლიო
კატეგორია:ბერძნული მითოლოგია
ელევსინი

**ელევსინი** () — ძველბერძნული მითოლოგიის ერთ-ერთი გმირი. ელევსინის დამაარსებელი და მისი მეფე. ჰერმესისა და დაირას (ოკეანეს ქალიშვილი) შვილი. სხვა ვერსიით ოგიგის შვილი. ერთ-ერთი მითის მიხედვით ტრიპტოლემოსის მამა. 

მას დემეტრამ მოუსწრაფა სიცოცხლე, რომელსაც ის უთვალთვალებდა.

## სქოლიო
კატეგორია:ბერძნული მითოლოგია
კარიბჭე

მინი|სანქტ-პეტერბურგის ზამთრის სასახლის კარიბჭე
**კარიბჭე** — შენობის წინ გამოწეული ნაწილი, რომელიც სახურავის საყრდენი სვეტებით ან თაღებით არის შექმნილი და ღიაა ერთი მხრიდან. ქალაქის, სასახლის და და სხვა საზეიმო შესასვლელი. დაგვირგვინებულია ფრონტონით და ატიკით. ფართოდ იყო გავრცელებული ანტიკურ ეპოქაში ძველ საბერძნეთში. ამ პერიოდში ხშირად განცალკევებულად მდგომ კარიბჭეებსაც აგებდნენ. კარიბჭემ განსაკუთრებული მნიშვნელობა შეიძინა ევროპის არქიტექტურაში (ძირითადად კლასიციზმის ხანაში — XVIII ს.—XIX საუკუნის I მესამედი). საქართველოს მეტ-ნაკლებად მნიშვნელოვან ეკლესიებს სამხრეთით (ან ორივე — სამხრეთის და დასავლეთის მხრიდან) უკეთებდნენ კარიბჭებს, რომლებსაც ხშირად ამკობდნენ მდიდრული დეკორით. ცნობილია დმანისის სიონის, ნიკორწმინდის, სვეტიცხოვლის, მანგლისის, ბეთანიისა და სხვა ტაძართა კარიბჭეები.

## იხილეთ აგრეთვე
* პორტიკი

## ლიტერატურა
კატეგორია:კარიბჭე
კატეგორია:არქიტექტურული ელემენტები
კატეგორია:შენობა-ნაგებობები
კატეგორია:საფორტიფიკაციო ნაგებობები
კარიოტა

**კარიოტა** (ლათ. Caryota) — მცენარეთა გვარი პალმების ოჯახისა. მაღალტანიანი (25 მ-მდე) მცენარეებია. 12-მდე სახეობა იზრდება ინდოეთში, კუნძულ შრი-ლანკაზე, ინდოჩინეთში, ჩინეთში, მალაის არქიპელაგისა და სოლომონის კუნძულებზე, ტროპიკულ ავსტრალიაში. 

ზოგი სახეობის (Caryota urens, Caryota mitis) ყვავილედის წვენისგან ამზადებენ შაქარს, აყენებენ ღვინოს. მერქანს იყენებენ სამშენებლოდ, ფოთლების ბოჭკოებს — თოკებისა და სხვა დასამზადებლად. ნაყოფმსხმოიარობის შემდეგ კარიოტას მიწისზედა ნაწილი ხმება.

## ლიტერატურა 
კატეგორია:პალმები
კარლ მარქსის პიკი

**კარლ მარქსის პიკი** () — მწვერვალი პამირის სამხრეთ-დასავლეთ ნაწილში, ტაჯიკეთში. შაჰდარის ქედის უმაღლესი მწვერვალი. სიმაღლე 6726 მ. გამყინვარების ფართობი 120 კმ². პირველი ასვლა განხორციელდა 1946 წელს. 

## ლიტერატურა
კატეგორია:ტაჯიკეთის მთები
კარნაკი (მრავალმნიშვნელოვანი)

**კარნაკი** შეიძლება აღნიშნავდეს:

* კარნაკი — სატაძრო კომპლექსი ეგვიპტეში.
* კარნაკი — მარველის კომიქსთა პერსონაჟი.
* კარნაკი — დასახლებული პუნქტი სამხრეთ ბრეტანში.
ეკა ტყეშელაშვილი

**ეკა ტყეშელაშვილი** (დ. 23 მაისი, 1977, თბილისი, საქართველო) — ქართველი დიპლომატი და პოლიტიკოსი. სხვადასხვა დროს ეკავა მაღალი თანამდებობები საქართველოს მთავრობაში.

## ბიოგრაფია
1994 წელს დაამთავრა თბილისის 46-ე საშუალო სკოლა. 1999 წელს წარჩინებით დაამთავრა თბილისის სახელმწიფო უნივერსიტეტის საერთაშორისო სამართლისა და საერთაშორისო ურთიერთობების ფაკულტეტი.

1999-2000 წლებში მუშაობდა წითელი ჯვრის საერთაშორისო კომიტეტში იურისტად. 2001-2002 წლებში გადიოდა პრაქტიკას ყოფილი იუგოსლავიის საერთაშორისო ტრიბუნალში ბრალმდებლის ოფისში სააპელაციო განყოფილებაში. 2002-2004 წლებში  მუშაობდა IRIS-საქართველოს იურისტად, შემდგომ კი დირექტორად.

2004-2005 წლებში იყო საქართველოს იუსტიციის მინისტრის მოადგილე. 2005-2006 წლებში მუშაობდა საქართველოს შინაგან საქმეთა მინისტრის მოადგილის თანამდებობაზე. 2006 წლის მაისიდან 2007 წლის აგვისტომდე იყო თბილისის სააპელაციო სასამართლოს თავმჯდომარე.

2007 წლის 30 აგვისტოს დაინიშნა საქართველოს იუსტიციის მინისტრად. 2008 წლის 5 მაისს გადაიყვანეს საგარეო საქმეთა მინისტრად. იმავე წლის 6 დეკემბერს დაინიშნა საქართველოს ეროვნული უშიშროების საბჭოს მდივნად.

2010 წლის ნოემბერში დაინიშნა რეინტეგრაციის საკითხებში საქართველოს სახელმწიფო მინისტრად და ვიცე-პრემიერად.

## სქოლიო
{

კატეგორია:საქართველოს იუსტიციის მინისტრები
კატეგორია:საქართველოს ქალი საგარეო საქმეთა მინისტრები
კატეგორია:დაბადებული 1977
კატეგორია:საქართველოს ეროვნული უშიშროების საბჭოს მდივნები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:დაბადებული 23 მაისი
ეკა
კატეგორია:თბილისში დაბადებულები
კატეგორია:ცოცხალი ადამიანები
The Pros and Cons of Hitch Hiking

***The Pros and Cons of Hitch Hiking*** — ბრიტანელი როკ-მუსიკოს როჯერ უოტერსის 1984 წლის კონცეპტუალური, სადებიუტო სოლო ალბომი, რომელიც მან ჩაიწერა პინკ ფლოიდიდან წასვლის შემდეგ. 1995 წლის აპრილში RIAA-მ მას აშშ-ში ოქროს სტატუსი მიანიჭა.

## კონცეფცია 
1978 წელს უოტერსმა მიიტანა სტუდიაში ორი ალბომის დემო. ესენი იყო  *The Pros and Cons of Hitch Hiking* და *The Wall*. პინკ ფლოიდის დანარჩენმა წევრებმა მოიწონეს *The Wall* და გადაწყვიტეს, რომ *The Pros and Cons of Hitch Hiking* დარჩებოდა ჯგუფის სტუდიურ არსენალში.

ალბომში მოთხრობილია შუა ხნის მამაკაცის ისტორია, რომელსაც ესიზმრება კოშმარები. მთლიანად ალბომის ხანგრძლივობაა 42 წუთი და 2 წამი - სწორედ ასეთია მთავარი გმირის სიზმრის ხანგრძლივობაც. მთელი ისტორიის მსვლელობისას მასთან ერთად მგზავრობს ავტოსტოპის მოყვარული ქალი, რომელიც გამოსახულია ალბომის გარეკანზე. სხვადასხვა ქვეყანაში გარეკანზე ქალის უკანა ნაწილი დაფარული იყო შავი ოთხკუთხედით.

ალბომისა და შემდგომი ტურნეს გრაფიკული გაფორმება ჯერალდ სკარფს ეკუთვნის, რომელმაც მანამდე უკვე იმუშავა *The Wall*-ის გაფორმებაზე, სასცენო პროექციებსა და ფილმის „პინკ ფლოიდი: კედელი“ ანიმაციურ სეგმენტებზე. ტურნეს პროგრამისათვის ჯერალდმა აგრეთვე შექმნა უოტერსის ბენდის ყველა წევრის კარიკატურა, ისევე როგორც როჯერის - ეს იყო სასაცილო ძაღლი, რომელიც ძალიან ჰგავდა უოტერსს და ერქვა „როჯი“. სცენაზე პროეცირებული კადრებიდან ჩანდა, რომ როჯი ისტორიის მთავარ გმირს განასახიერებდა.

1984 წელს მოწყობილ საკონცერტო ტურნეზე როჯერ უოტერსის ჯგუფში უკრავდა ერიკ კლეპტონიც, რომელსაც ეკუთვნის ალბომზე რამდენიმე სოლო გიტარაზე. რამდენიმე მუსიკალურმა თემამ მანამდე უკვე გაიჟღერა პინკ ფლოიდის სიმღერებში „In the Flesh“ და „The Fletcher Memorial Home“. სიმღერის 5:11AM (The Moment of Clarity) რამდენიმე სტრიქონი მანამდე ჟღერდა ფილმში „პინკ ფლოიდი: კედელი“, ისევე როგორც  Your Possible Pasts-ის ნაწყვეტი, ალბომიდან „The Final Cut“.

## სიმღერების სია 
## პერსონალი 
*როჯერ უოტერსი – ბას გიტარა, რითმული გიტარა, ფირის ეფექტები, ვოკალი
*ერიკ კლეპტონი – წამყვანი გიტარა, დამატებითი ვოკალი, Roland-ის გიტარის სინთეზატორი
*რეი კუპერი – პერკუსია
*ენდი ნიუმარკი – დასარტყმელი საკრავები, პერკუსია
*დევიდ სენბორნი – საქსოფონი
*მაიკლ კემენი – ფორტეპიანო
*ენდი ბაუნი – ჰემონდის ორგანი, 12 სიმიანი გიტარა
*მედელაინ ბელი, ქეიტი კისუნი, დორინ ჩენტერი - ვოკალები
*ეროვნული ფილარმონიული ორკესტრი, მაიკლ კემენის ხელმძღვანელობით
;სხვა
*პროდიუსერები - როჯერ უოტერსი, მაიკლ კემენი
*ჩაწერა, ხმის ინჟინერი - ენდი ჯექსონი
*თანაშემწე ინჟინერი - ლორა ბუზანი
*მასტერინგი - დაგ საქსი და მაიკ რიზი

## ჩარტები 
## სქოლიო 
კატეგორია:კონცეპტუალური ალბომები
კატეგორია:როჯერ უოტერსის ალბომები
კატეგორია:Harvest Records-ის ალბომები
კატეგორია:Columbia Records-ის ალბომები
კატეგორია:1984 წლის სადებიუტო ალბომები
კატეგორია:როკ-ოპერები
კატეგორია:ალბომები როჯერ უოტერსის პროდიუსერობით
სნოსწყალი

**სნოსწყალი** ― მდინარე საქართველოში, ყაზბეგის მუნიციპალიტეტში, ხევის კავკასიონის ჩრდილოეთ კალთაზე, მდინარე თერგის მარჯვენა შენაკადი. სათავე აქვს ზღვის დონიდან 3035 მ-ზე. სიგრძე 27,3 კმ, აუზის ფართობი 256 კმ². საზრდოობს თოვლის, წვიმისა და მიწისქვეშა წყლით. წყალდიდობა გაზაფხულზე და ზაფხულის პირველ ნახევარშია. წყალმცირობა — ზამთარში. საშუალო წყლის ხარჯი 6,72 მ³/წმ.

## იხილეთ აგრეთვე
*ჯუთისწყალი
*ქვენამთისწყალი

## ლიტერატურა
კატეგორია:მცხეთა-მთიანეთის მხარის მდინარეები
კატეგორია:ყაზბეგის მუნიციპალიტეტის მდინარეები
კატეგორია:თერგის შენაკადები
კატეგორია:სნოსწყალი
დიუკ ელინგტონი

მინი|დიუკ ელინგტონი
**ედვარდ კენედი „დიუკ“ ელინგტონი** ( დ. 29 აპრილი, 1899 — გ. 24 მაისი, 1974) — ამერიკელი კომპოზიტორი, პიანისტი, ერთ-ერთი ყველაზე გავლენიანი ფიგურა ჯაზის ისტორიაში, და ზოგიერთ კრიტიკოსთა აზრით სრულიად ამერიკულ მუსიკაში. როგორც კომპოზიტორისა და ბენდის ლიდერის, ელინგტონის რეპუტაცია მნიშვნელოვნად გაიზარდა მისი გარდაცვალების შემდეგ, მისი მუსიკის თემატური ვარიაციების ბესტსელერებად ქცევის გამო. პულიცერის პრემიის საბჭომ მას გარდაცვალების შემდეგ, 1999 წელს სპეციალური ორდენი მიანიჭა.

ელინგტონი მის სტილსა და ხმოვანებას "ამერიკულ მუსიკას" უწოდებდა ჯაზის ნაცვლად, და უყვარდა მათი აღწერა ვინც მას მოხიბლავდა, როგორც "კატეგორიის ფარგლებს გარეთ" ("beyond category"), რომელთა შორის მრავალი მის ორკესტრში იყო, და რომელთა შორის ზოგიერთი თავად მოიაზრებოდა ჯაზის გიგანტთა შორის. მიუხედავად იმისა, რომ მის თანაგუნდელთა დიდი ნაწილი თვალსაჩინო იყო დამოუკიდებლად, სწორედ ელინგტონის დამსახურება იყო მათი წარმოჩენა ყველაზე განთქმულ საორკესტრო გუნდში ჯაზის ისტორიაში. ის ხშირად კომპოზიციებს ქმნიდა ამ პიროვნებათა სპეციფიკური სტილისა და ჩვევების მიხედვით, როგორიც იყო "Jeep's Blues" ჯონი ჰოჯისთვის, "Concerto for Cootie" ("Do Nothing Till You Hear from Me") კუტი უილიამსისთვის და "The Mooche" ტრიკი სემ ნანტონისთვის. 1941 წლის შემდეგ ის ხშირად თანამშრომლობდა კომპოზიტორ-არანმჟირებელთან ბილი სტრეიჰორნთან, რომელსაც ის საკუთარ ალტერ-ეგოს უწოდებდა.

## ლიტერატურა 
*Cohen, Harvey G. ''Duke Ellington's America.* Chicago: University of Chicago Press, 2010. ISBN 978-0-226-11263-3
*Collier, James Lincoln. *Duke Ellington*. New York & Oxford: Oxford University Press, 1987. ISBN 0-19-503770-7
*Dailey, Raleigh. "Ellington as a Composer for the Piano," in *Jazz Research Proceedings Yearbook,* No.&nbsp;31 (Jan.2001), pp.&nbsp;151–156.
*Dance, Stanley. *The World Of Duke Ellington*. New York: Simon & Schuster, 1970.  ISBN 0-306-80136-1
*Ellington, Duke. *Music Is My Mistress*. New York: Da Capo, 1976 ISBN 0-7043-3090-3
*Ellington, Mercer. *Duke Ellington in Person''. Boston: Houghton Mifflin, 1978. ISBN 0-395-25711-5.

## რესურსები ინტერნეტში 
*Official website
*Official family website
*Symphony In Black (discussion and film) 

## სქოლიო 
კატეგორია:ამერიკელი კომპოზიტორები
კატეგორია:ამერიკელი პიანისტები
კატეგორია:ჯაზის შემსრულებლები
კატეგორია:დაბადებული 29 აპრილი
კატეგორია:დაბადებული 1899
კატეგორია:გარდაცვლილი 24 მაისი
კატეგორია:გარდაცვლილი 1974
კატეგორია:სიმღერების ავტორთა დიდების დარბაზში შემავალი შემსრულებლები
კატეგორია:ნიუ-იორკში გარდაცვლილები
კატეგორია:ვაშინგტონში დაბადებულები
ერის არხი

thumb|350px|ერის არხის რუკა 1853 წელს.
**ერის არხი** (ინგლ. Erie Canal), ამჟამად ნიუ-იორკის შტატის არხების სისტემის ნაწილი, არხია ნიუ-იორკის შტატში, აშშ, რომელიც მდინარე ჰუძონს აერთებს ერის ტბასთან, რითაც ერთამენთს უკავშირდება დიდი ტბები და ატლანტის ოკეანე. 

არხის გეგმა პირველად 1699 წელს ჩაისახა, თუმცა მისი განხორციელება 1798 წლამდე ვერ მოხერხდა. სამუშაოების დასაწყებად ნიაგარას არხის კომპანია ჩამოყალიბდა. არხის პირველი ნაწილი 1819 წელს დასრულდა, ხოლო მთლიანად არხი 1825 წლის 26 ოქტომბერს გაიხსნა. მისი სიგრძე 584 კმ იყო, სიგანე - 12 მ, ხოლო სიღრმე 1,2 მ. სულ არხზე 83 ჩასაკეტი იყო. არხმა მნიშვნელოვნად შეამცირა ტრანსპორტირების ხარჯები დასავლეთისკენ და მასიური მოსახლეობის მიგრაცია გამოიწვია ნიუ-იორკის შტატის დასავლეთით.

კატეგორია:აშშ-ის არხები
კატეგორია:ნიუ-იორკი (შტატი)
კატეგორია:აშშ-ის ეროვნული ისტორიული ძეგლები
ბილი სტრეიჰორნი

thumb|230px|ბილი სტგრეიჰორნი, 1958.
**უილიამ თომას "ბილი" სტრეიჰორნი** (William Thomas "Billy" Strayhorn; დ. 29 ნოემბერი, 1915 — გ. 31 მაისი, 1967) — ამერიკელი კომპოზიტორი, პიანისტი, ყველაზე უკეთ ცნობილი მისი წარმატებული თანამშრომლობით ბენდლიდერთან და კომპოზიტორთან დიუკ ელინგტონთან, რომელიც ორი ათწლეული გრძელდებოდა. მის კომპოზიციათა შორისაა "Chelsea Bridge", "Take the "A" Train" და "Lush Life".

## ლიტერატურა
* 
* 

## რესურსები ინტერნეტში
* 

კატეგორია:ამერიკელი კომპოზიტორები
კატეგორია:ამერიკელი პიანისტები
კატეგორია:ჯაზის შემსრულებლები
კატეგორია:დაბადებული 29 ნოემბერი
კატეგორია:დაბადებული 1915
კატეგორია:გარდაცვლილი 31 მაისი
კატეგორია:გარდაცვლილი 1967
კატეგორია:ნიუ-იორკში გარდაცვლილები
მეფე ლირი

[thumb|350px|მეფე ლირი: კორდელიას გამოთხოვება. [ედუინ ები.]]
***მეფე ლირი*** () — უილიამ შექსპირის ტრაგედია, დაფუძნებული ბრიტანეთის ლეგენდარული მეფე ლირის ისტორიაზე. ტრაგედია მსოფლიო ლიტერატურის ერთ-ერთ უდიდეს ნაწარმოებად ითვლება და, შესაბამისად, ლირის როლი დღემდე მრავალ უდიდეს მსახიობს აქვს შესრულებული.

ტრაგედიის დადგმის ორი განსხვავებული ვერსია არსებობს: „მეფე ლირისა და მისი სამი ქალიშვილის ცხოვრების ისტორიის ნამდვილი ქრონიკა“, რომელიც 1608 წელს დაიბეჭდა, და „მეფე ლირის ტრაგედია“, რომელიც პირველ კრებულში გამოჩნდა 1623 წელს, უფრო თეატრალური ვერსიით. ეს ორი ტექსტი, როგორც წესი, შეჯერებული სახით იბეჭდება, თუმცა მრავალი თანამედროვე რედაქტორის მტკიცებით თითოეული ვერსია დამოუკიდებელი ხასიათისაა.

ინგლისის რესტავრაციის შემდეგ სპექტაკლი ხშირად სახეცვლილი სახით იდგმებოდა, ვინაიდან თეატრების ხელმძღვანელებს არ მოსწონდათ მისი ნიჰილისტური ხასიათი, თუმცა მეორე მსოფლიო ომის შემდეგ ის უკვე საყოველთაოდ აღიარეს შექსპირის უზენაეს ქმნილებად.

## რესურსები ინტერნეტში
**King Lear* – plaintext file at Project Gutenberg.
*King Lear – Searchable, online version of the text.
*BBC audio file. *In Our Time*, BBC Radio 4 discussion.
*Photos of a production of *King Lear*
*King Lear  study guide, themes, quotes, character analyses, multimedia, teaching guide
*Joyce Carol Oates on King Lear 

კატეგორია:შექსპირის ტრაგედიები
კატეგორია:ინგლისის აღორძინების პერიოდის ლიტერატურა
ჰაი-ტექ არქიტექტურა

[thumb|ლოიდსის შენობა, [რიჩარდ როჯერსი (1978-1986).]]
**ჰაი-ტექ არქიტექტურა**, ან **გვიანი მოდერნიზმი** — არქიტექტურული სტილი, რომელიც 1970-იან წლებში აღმოცენდა და ჰაი-ტექ ინდუსტრიისა და ტექნოლოგიის ელემენტები გამოიყენა მშენებლობაში. ჰაი-ტექმა თავი განახლებული მოდერნიზმის სახით იჩინა, რაც ძველი იდეების ახალი ტექნოლოგიური მიღწევების საშუალებით განხორციელებაში აისახა. ეს პერიოდი ერთგვარი ხიდის როლს ასრულებს მოდერნიზმსა და პოსტმოდერნიზმს შორის, თუმცა მაინც რჩება რუხი არეები, თუ სად მთავრდება ერთი პერიოდი ან სად იწყება მეორე. 1980-იან წლებში ჰაი-ტექის გარჩევა პოსტმოდერნიზმისგან უფრო რთული გახდა. მისი მრავალი თემა და იდეა პოსტმოდერნისტული არქიტექტურული სკოლების ენამ გაითავისა.

კატეგორია:არქიტექტურული მიმდინარეობები
კატეგორია:ჰაი-ტექ არქიტექტურა
სომხური ლიტერატურა

**სომხური ლიტერატურა** დასაბამს იღებს 406 წელს მესროპის მიერ სომხური ანბანის შექმნის დღიდან. ისაკმა, სომხეთის კათოლიკოსმა, ჩამოაყალიბა მთარგმნელთა სკოლა, რომელთა მოწაფეები გააგზავნეს ედესაში, ათენში, კონსტანტინოპოლში, ალექსანდრიაში, ანტიოქიაში, კაპადოკიაში და სხვაგან სირიული და ბერძნული კოდექსების შესაძენად მათი თარგმნის მიზნით. სირიულისგან შეიქმნა ახალი აღთქმნის პირველი ვერსია, ევსების ისტორიისა და მისი კონსტანტინეს ცხოვრების ვერსია და სხვ.

მთარგმნელობითი სამუშაოების გარდა ამ პერიოდში ორიგინალური ნაწარმოებებიც იქმნებოდა. ეზნიკ ხოლბაცმა დაწერა "უარყოფათა წიგნი" (თარგმანი პირობითია), ხოლო კორიუნმა "წმინდა მესროპის ცხოვრების ისტორია და სომხური ლიტერატურის საწყისები".

*
კატეგორია:სომხური კულტურა
ჭიამაიასებრნი

**ჭიამაიასებრნი** () — ხოჭოების ოჯახი. აქვთ ამობურცული, მომრგვალო ან ოვალური სხეული, ზურგზე, ღია ფონზე შავი ლაქები აყრიათ, იშვიათად — პირუკუ. კაშკაშა გამაფრთხილებელი შეფერილობა მტრისაგან თავდაცვის საშუალებას აძლევთ. მათი სხეულის სიგრძე 4-7 მმ აღწევს. ხოჭოები და მატლები მტაცებლები არიან. იკვებებიან ბუგრებით, ცრუფარიანებით და სხვა პატარა მწერებით, ზოგი — მცენარეებით. ოჯახში 2000-მდე სახეობაა, გავრცელებული არიან მთელ მსოფლიოში. მტაცებელი სახეობები სასარგებლოა, ზოგი მცენარეჭამია კი — მავნებელი. მტაცებელ ჭიამაიასებრნს იყენებენ ცრუფარიანების წინააღმდეგ. ავსტრალიიდან აფხაზეთში შემოყვანილმა როდოლიამ და კრიპტოლემუსმა შეაფერხეს ციტრუსების საშიში მავნებლების — ღარიანი და ფქვილისებრი ცრუფარიანას გამრავლება. ყოფილ სსრკ-ში ბუგრებთან საბრძოლველად ჭიამაიასებრთა ადგილობრივ სახეობებსაც იყენებენ.

სურათი:Lady beetle taking flight.jpg
სურათი:P-14 lady beetle.jpg
სურათი:Coccinellid unusual pattern.jpg
სურათი:Coccinella septempunctata couple (aka).jpg
სურათი:LarveCoccinelle(s).jpg

## რესურსები ინტერნეტში 
*Ladybugs of North America — diagnostic photographs
*Multicolored Asian ladybug *Harmonia axyridis* male and female specimens photos 
*Biological control: Predators: Lady beetles
*BBC Science & Nature: 7-spotted ladybird 
* Harlequin Ladybird survey in the British Isles
* Ladybirds page on The Earth Life Web
* Unofficial Homepage to the Asian ladybird beetle 
* General Information on Ladybugs (Asian LadyBeetle) 

## ლიტერატურა 
*
In the Flesh – Live

***In the Flesh: Live*** — ბრიტანელი როკ-მუსიკოს როჯერ უოტერსის მეორე საკონცერტო ალბომი, რომელშიც შეტანილია 2000 წლის 27 ივნისის კონცერტის ჩანაწერი. კონცერტი გაიმართა მუსიკოსის ტურნეს In the flesh ფარგლებში.

2001-2002 წლებში (აშშ და ევროპაში) გამოიცა DVD ამ კონცერტის ჩანაწერით. ფილმში წარმოდგენილია 2000 წლის 27 ივნისის კონცერტი, გამართული პორტლენდში, ორეგონის შტატში (აშშ). DVD დისკს აგრეთვე ახლავს დოკუმენტური ფილმი *Gearing Up* და ფოტოგალერეები.

## სიმღერების სია
ყველა სიმღერის ავტორი და წამყვანი ვოკალის შემსრულებელი — როჯერ უოტერსი, გარდა მითითებულისა.

### DVD
DVD გამოცემაში შეტანილია ზემოთ აღნიშნული სიმღერები და დამატებები:

*დოკუმენტური ფილმი *Gearing Up* (მომზადება კონცერტებისთვის)
*ჯგუფის წევრთა ბიოგრაფიები
*პროექციები
*სიმღერების ტექსტები
*ფილმის ნახვის წინ აუდიოსისტემის აწყობის გზამკვლევი

#### შენიშვნები
:A. „Speak to Me“ არ არის აღნიშნული ალბომის ბუკლეტში, თუმცა სრულდებდა კომპოზიციამდე „Breathe (In the Air)“
:B. ბუკლეტში აღნიშნულია, როგორც „The Pros and Cons of Hitch Hiking, Part 11 (AKA 5:06 AM (Every Stranger's Eyes))“.
:C. „Each Small Candle“ მანამდე არსად გამოცემულა.

## პერსონალი 
* როჯერ უოტერსი –  გიტარა, ბას-გიტარა, ვოკალი
* ენდი ფერუეზერ ლოუ – გიტარა, ბას-გიტარა, ვოკალი
* სნოუი უაიტი      – გიტარა, ვოკალი
* დოილ ბრემოლ II – ვოკალი, გიტარა
* გრემ ბროუდი     – დასარტყმელი საკრავები
* ჯონ კერინი        – კლავიშებიანი საკრავები, ვოკალი, გიტარა
* ენდი უოლესი     – კლავიშები
* პი პი არნოლდი        – ვოკალი
* სიუზანა მელვოინი        – ვოკალი
* ქეიტი კისუნი    – ვოკალი
* ნორბერტ სტეჩელი    – საქსოფონი
* კრის ჰადსონი – გარეკანის დიზაინი

## ჩარტები
## ვიდეოს სერტიფიცირებები
## რესურსები ინტერნეტში 
*  The Digitalbits-ის მიმოხილვა 
* ინფორმაცია საიტზე Discogs
* 

## სქოლიო 
კატეგორია:როჯერ უოტერსის საკონცერტო ალბომები
კატეგორია:2000 წლის საკონცერტო ალბომები
კატეგორია:2000 წლის ვიდეო ალბომები
კატეგორია:როჯერ უოტერსის ვიდეო ალბომები
კატეგორია:ალბომები ჯეიმზ გათრის პროდიუსერობით
კარპაკი

**კარპაკი** — II-III საუკუნეების ქართლის მაღალ მოხელე-დიდებულთა წრის წარმომადგენელი ქალი. იხსენიება არმაზისხევის პიტიახშთა (ერისთავთა) სამაროვანში აღმოჩენილ ოქროს ბალთის თვალზე ქალ-ვაჟის გამოსახეულების გარშემო გაკეთებულ წარწერაში, რომელიც იკითხება ასე: „ჯავახი სიცოცხლეა ჩემი — კარპაკი“.

## ლიტერატურა 
კატეგორია:იბერიის სამეფო
კარპოგონი

**კარპოგონი** ( — ნაყოფი და  gonos — თესლი) — ძოწეული წყალმცენარეების მდედრობითი სასქესო ორგანო. კოლბისებრი ფორმა აქვს. შედგება ქვედა გაფართოებული (მუცლის) ნაწილისა და ზედა შევიწროებული — ე. წ.  ტრიქოგინასაგან. კვერცხუჯრედის განაყოფიერების შემდეგ ტრიქოგინა კვდება, ხოლო მუცლის ნაწილში წარმოიქმნება კარპოსპორები, რომლებიც ზოგჯერ უჯრედის ძაფების ბოლოებზე განლაგდებიან.

## ლიტერატურა
კატეგორია:ძოწეული წყალმცენარეები
ახალი საგნობრიობა (არქიტექტურა)

thumb|300px|ჰანს შარუმი — სიმენსშტადტი, ბერლინი, 1929-31.
thumb|250px|ბრუნო ტაუტი, საცხოვრებელი ბინები ბერლინში, 1927-28.
**ახალი საგნობრიობა** (თარგმანი გერმანულიდან Neue Sachlichkeit, ინგლ. New Objectivity) — სახელი, რომელსაც ხშირად უწოდებენ მოდერნისტულ არქიტექტურას წამოსულს ევროპიდან, ძირითადად გერმანულენოვანი ქვეყნებიდან 1920-იან და 30-იან წლებში. მას ასევე ხშირად Neues Bauen (ახალი შენება) უწოდებენ. ახალმა საგნობიობამ მრავალი გერმანული ქალაქი განაახლა, სანამ მას 1933 წელს ნაცისტების მიერ ხელისუფლებაში მოსვლა არ შეაჩერებდა.

ამ სტილის ადრეული ნიმუშები პირველ მსოფლიო ომამდე გაჩნდა, რომელსაც Deutscher Werkbund (გერმანიის შრომის ფედერაცია) უძღვებოდა გერმანიისთვის თანამედროვე იერის მისაცემად. მრავალი არქიტექტორი, რომელიც მოგვიანებით ახალ საგნობრიობას დაუკავშირდა, უკვე 1910-იაან წლებში მუშაომდა მსგავსი მანერით, იყენებდა რა მინის ზედაპირებსა და მკაცრ გეომეტრიულ კომპოზიციებს. ამის ყველაზე თვალსაჩინო ნიმუშებია ვალტერ გროპიუსისა და ადოლფ მაიერის 1911 წლის ფაგუსის ქარხანა ან ჰანს პოლციგის 1912 წლის ვროცლავის უნივერსამი. თუმცა ომის შემდეგ ეს არქიტექტორები (ასევე სხვებიც, მათ შორის ბრუნო ტაუტი) რევოლუციურ Arbeitsrat für Kunst-ში მუშაობენ, დასაბამს უდებენ რა ექსპრესიონისტულ არქიტექტურას, კერძოდ საიდუმლო მინის ჯაჭვის ჯგუფში. ბაუჰაუზის ადრეული ნამუშევრები, როგორიცაა ზომერფელდის სახლი, ამ მიმართულებას ეკუთვნის. ექსპრესიონიზმის დინამიზმი და მინის გამოყენება (გამჭვირვალობისა თუ ფერის ეფექტისთვის) ახალი საგნობრიობის მთავარი მიმართულება გახდა.

ექსპრესიონიზმიდან უფრო ნაცნობ მოდერნისტულ სტილში მობრუნება 1920-იან წლებში ჰოლანდიური ავანგარდის, განსაკუთრებით დე შტიილის, გავლენით მოხდა, რომელთა არქიტექტორებმა იან ვილსმა და იიპ ოუდმა ფრენკ ლოიდ რაიტის იდეები გადმოიღეს კუბიკების მსგავს საზოგადოებრივ საცხოვრებლებში, რომელსაც მოგვიანებით თეო ვან დოსბურგმა „მანქანური ესთეტიკა“ უწოდა. გერმანელი არქიტექტორებისთვის ექსპრესიონიზმიდან მოქცევის კიდევ ერთი გავლენა კონსტრუქტივიზმი გახდა, კერძოდ, ვხუტემასი და ელ ლისიცკი, ეს უკანასკნელი ბერლინს ხშირად სტუმრობდა 1920-იან წლებში. კიდევ ერთი ელემენტი იყო ლე კორბუზიეს შემოქმედება საფრანგეთში.

კატეგორია:მოდერნიზმი
კატეგორია:გერმანიის არქიტექტურა
კატეგორია:არქიტექტურული მიმდინარეობები
აიეტი (ასოციაცია)

**აიეტი** — საქართველოს ზღვისპირეთის დამცველთა ასოციაცია..

ასოციაცია შეიქმნა ბუნებრივი გარემოს და ადამიანის ყოფითი გარემოს დაცვის მიზნით. ასოციაციის საქმიანობაში აქტიურ მონაწილეობას იღებდნენ პატარებიც. 1990–1991 წლებში შექნილი იყო ბავშვთა რაზმებიც. დიდი რეზონანსი ჰქონდა მათ მიერ გამართულ პლაკატების გამოფენა–კონკურს „საქართველოს ზღვისპირეთი ითხოვს შველას“. ასოციაციის დაკვეთით ჩატარდა სამეცნიერო გამოკვლევა კოლხეთის დაბლობის ტყეების მდგომარეობის შესახებ. ასოციაცია აქტიურად იბრძოდა ანაკლიის ტერიტორიაზე განლაგებული რუსული სამხედრო ბაზის გაუქმებისათვის. 1996–2000 წლებში გამოდიოდა ასოციაციის გაზეთი "ზღვისპირეთი". 1999 წელს ბუნების მსოფლიო ფონდის (WWF) დახმარებით გამოსცა ბროშურა "საქართველოს ზღვისპირეთის დაცული ტერიტორიები".

## ისტორია 
ასოციაცის დამფუძნებელი ყრილობა ჩატარდა 1990 წლის 30 აგვისტოს ანაკლიაში. ყრილობას თავმჯდომარეობდა საქართველოს სახალხო ფრონტის თავმჯდომარე ნოდარ ნათაძე. ყრილობამ დაამტკიცა ასოციაციის წესდება და ასოციაციის თავმჯდომარედ აირჩია ჰენრი კუპრაშვილი, მოადგილეებად ოთარ ფაცაცია და აბესალომ ტუღუში. წესდებამ ცვლილება განიცადა 1991 წელს, საბოლოო ვარიანტი რეგისტრირებულია თბილისის ვაკე-საბურთალოს რაიონული სასამართლოს მიერ 2002 წლის ოქტომბერში.

ასოციაციის დროშა 1990 წელს შექმნა სამხატვრო აკადემიის დიზაინის კათედრის პროფესორმა, ჩოხოსნები - 1973 წევრმა გიორგი ცხოვრებაძემ. ასოციაციის ემბლემა 1990 წელს შექმნა ცნობილმა არქიტექტორმა, არქიტექტურის საერთაშორისო აკადემიის წევრმა, სტუ–ს პროფესორმა შოთა ბოსტანაშვილმა.

სურათი:Aiety emblema.jpg|ასოციაციის ემბლემა
სურათი:Aiety drosha.JPG| ასოციაციის დროშა

## ასოციაციის საქმიანობის მიზანი 
* საქართველოს საზღვრებში შავი ზღვის აუზის (სანაპირო ზოლი, აკვატორია, შელფი, მდინარეთა აუზები და სხვა) ბუნებრივი გარემოს და ადამიანის ყოფითი გარემოს დაცვა;
* სამეურნეო საქმიანობის შედეგად დარღვეული ბუნებრივი ობიექტების (მცირე მდინარეების, ტბების, წყაროების და ა. შ.) აღდგენა, ცხოველთა და მცენარეთა სამყაროს დაცვა;
* უნიკალური ლანდშაფტების აღდგენა-შენარჩუნება, ადგილობრივი ნაკრძალების, ეროვნული პარკების შექმნა და არსებული განვითარება, ბუნების ძეგლთა დაცვა;
* ზღვის სანაპიროს პერსპექტიული განვითარებისათვის რეკომენდაციების შემუშავება;
* ზღვისპირეთის დაცვის უზრუნველსაყოფად მეცნიერულ-კვლევითი სამუშაოების ჩატარება, ეფექტიანი გამწმენდ ნაგებობათა ქსელის შექმნა, დაცვითი ობიექტების მშენებლობა, მათი ტექნიკური აღჭურვა-რეკონსტრუქცია;
* ზღვისპირეთის დაცვის პრობლემებზე კანონმდებლობის დარღვევათა ნეგატიური სოციალურ-ეკონომიკური შედეგების აღმოფხვრა;
* საქართველოს ზღვისპირეთში ისტორიული, ეთნოგრაფიული და კულტურული ძეგლების გამოვლენა, აღრიცხვა, შესწავლა, აღდგენა და მათი დაცვა;
* დემოგრაფიული პრობლემების შესწავლა, მრავალშვილიანი ოჯახებისთვის მატერიალური დახმარების გაწევა;
* ბუნებრივი გარემოს დაბინძურების საწინააღმდეგო ღონისძიებების გატარება;
* ეკოლოგიური ცოდნის პროპაგანდა, ეკოლოგიური საინფორმაციო სისტემის ორგანიზება და წარმოება;
* ზღვისპირა რეგიონისათვის დამახასიათებელი ტრადიციული წეს-ჩვეულებების აღორძინება;
* ფესტივალების, შეჯიბრებების, სპორტული სანახაობის ჩვენება;
* ცურვის და საწყალოსნო თამაშობათა აღდგენა-პოპულარიზაცია;
* კლუბების და სხვა ტიპის გაერთიანებების შექმნა;

## რესურსები ინტერნეტში
* ვიდეო YouTube-ზე

## სქოლიო 
კატეგორია:საქართველოს საზოგადოებრივი ორგანიზაციები
ელექტრონავტი

**ელექტრონავტი** — პირველი ქართული ელექტრონული მუსიკის დაჯილდოების ცერემონიალი. იგი 2007 წლის 4 დეკემბერს თბილისში, „სამეფო უბნის თეატრის“ შენობაში ჩატარდა და მისი წამყვანი ნესტან კვინიკაძე იყო.

## გამარჯვებულები 
### 2007 
150px|thumb|„ელექტრონავტი 2007“-ის ლოგო
* საუკეთესო ინტერნეტ გვერდი: www.dance.ge
* ელექტრონული მუსიკის მხარდამჭერი (სპონსორი): Kent
* საუკეთესო ქართული რადიოგადაცემა რომელიც აშუქებს ელექტრონულ მუსიკას: Musichall (ფორტუნა +)
* საუკეთესო ქართული მუსიკალური ვიდეო ელექტრონული მუსიკისათვის: ნიკაკოი და ტუსია ბერიძე — City Lights
* საუკეთესო უცხოელი ელექტრონული მუსიკოსი: Freq Nasty
* საუკეთესო ქართველი პრომოუტერი: guga@housemusic.com
* საუკეთესო ღონისძიება: Freq Nasty @ Adjara Music Hall
* საუკეთესო ქართული ვენიუ (კლუბი): Night Office
* საუკეთესი ქართველი დი-ჯეი: გიო ბაქანიძე
* საუკეთესო ქართველი ელექტრონული მუსიკოსი (ელექტრონავტი): ნიკაკოი

კატეგორია:მუსიკალური ჯილდოები
A Trick Of The Tail (სიმღერა)

„**A Trick Of The Tail**“ — ინგლისური პროგრესული როკ-ჯგუფ ჯენესისის სინგლი ალბომიდან *A Trick of the Tail*. სინგლის მეორე მხარეს ჩაწერილი იყო „Ripples“, იმავე ალბომში შეტანილი სიმღერა.

## სიმღერების სია
#A Trick Of The Tail
#Ripples

## მუსიკალური ვიდეო
მონტაჟის პრიმიტიული საშუალებებით კოლინზი სიმღერის პრომო ვიდეოში ცეკვავს ფორტეპიანოზე და სტივ ჰეკეტის გიტარაზე. ვიდეოს ბოლოს ჯგუფის ყველა წევრი ფორტეპიანოს კლავიატურაზე შემცირებული სახით გამოდის. 1994 წელს VH1-თან საუბრისას კოლინზმა ამ ფილმს უწოდა მის ცხოვრებაში ყველაზე საზარელი.

## რესურსები ინტერნეტში
* „A Trick Of The Tail“ საიტზე Discogs

კატეგორია:1976 წლის სიმღერები
კატეგორია:1976 წლის სინგლები
კატეგორია:ჯენესისის სიმღერები
Counting Out Time

**Counting Out Time** — ინგლისური პროგრესული როკ-ჯგუფ ჯენესისის სიმღერა და სინგლი  ალბომიდან The Lamb Lies Down on Broadway. სინგლის მეორე მხარეს ჩაწერილი იყო Riding the Scree, იმავე ალბომში შეტანილი სიმღერა.

სიმღერის გმირი, რაელი, პერსონაჟი ალბომიდან The Lamb Lies Down on Broadway, იხსენებს თავის პირველ სექსუალურ კონტაქტს. მას კარგად ახსოვს, რომ პარტნიორის აღსაგზნებად იგი იყენებდა ციფრებს წიგნიდან 'ეროგენული ზონები და მათი მოძიების პრობლემები'. ეს სიმღერა არის ამ ალბომის სამი სიმღერიდან ერთ-ერთი, რომელიც აგრეთვე შეტანილია კრებულში Platinum Collection. იგი აგრეთვე შეტანილია კრებულში Turn It On Again: The Hits Tour Edition.

## სიმღერების სია
#Counting Out Time 	- 3:39 	
#Riding The Scree 	- 3:56

## რესურსები ინტერნეტში
*  საიტზე Discogs

## სქოლიო 
კატეგორია:1974 წლის სინგლები
კატეგორია:ჯენესისის სიმღერები
კატეგორია:1974 წლის სიმღერები
ლადო მრელაშვილი

**ლადო ლევანის ძე მრელაშვილი** (დ. 8 მარტი, 1926, იყალთო, ახლანდელი თელავის მუნიციპალიტეტი — გ. 2006) — ქართველი მწერალი. 

## ბიოგრაფია
1950 წელს დაამთავრა პუშკინის სახელობის პედაგოგიური ინსტიტუტის ქართული ენისა და ლიტერატურის ფაკულტეტი. პირველი ლექსი „ლაზი ვიყავ და ლაზი ვიქნები“ 1948 წელს გაზეთ „ახალგაზრდა კომუნისტში“ გამოაქვეყნა, პირველი წიგნი — პოემა „ზარი სამგორში“ — 1955 წელს. მრელაშვილი ავტორია პროზაული და პოეტური კრებულებისა, მ. შ. აღსანიშნავია საყმაწვილო წიგნი „იყალთოელი ბიჭები“  (1957), „ლექსები“ (1959), „განკვეთილი სიდავე“ (1970), „თავგადასავალი სამი ღამისა“ (1971), „გზები სავსეა მოულოდნელობებით“ (1973).

## ლიტერატურა
* ბიოგრაფიული ლექსიკონი
## სქოლიო
კატეგორია:ქართველი მწერლები
კატეგორია:დაბადებული 1926
კატეგორია:გარდაცვლილი 2006
კატეგორია:თელავის მუნიციპალიტეტში დაბადებულები
Follow You Follow Me

„**Follow You Follow Me**“ — ინგლისური პროგრესული როკ-ჯგუფ ჯენესისის სიმღერა და სინგლი ალბომიდან *...And Then There Were Three...*. სინგლის მეორე მხარეს ჩაწერილი იყო Ballad of Big, სიმღერა იმავე ალბომიდან. იგი აგრეთვე იყო ჯენესისის პირველი სიმღერა, რომელიც მოხვდა საუკეთესო ამერიკული სინგლები 40-ეულსა და ბრიტანულ 10-ეულში. ამ სინგლის შემდეგ ჯენესისის თითქმის ყველა სინგლი ხვდებოდა რადიოეთერში.

1980 წლის ალბომამდე *Duke* ჯენესისი კვლავ უკრავდა პროგრესულ როკს. თუმცა, Follow You Follow Me საკმაოდ შორს დგას კოლექტივის წინა და ამ ალბომისგან.

სიმღერის ავტორები არიან ტონი ბენქსი, ფილ კოლინზი და მაიკ რეზერფორდი, ტექსტი კი რეზერფორდს ეკუთვნის.

## სიმღერების სია
#Follow You Follow Me - 3:57  	
#Ballad Of Big - 4:48 	

## რესურსები ინტერნეტში
*  საიტზე Discogs

კატეგორია:1978 წლის სინგლები
კატეგორია:ჯენესისის სიმღერები
კატეგორია:1978 წლის სიმღერები
ვალენტინ შერპილოვი

**ვალენტინ შერპილოვი** (დ. 25 აგვისტო, 1911, თბილისი —  გ. 22 ივლისი, 1974, იქვე) — ქართველი მხატვარი, საქართველოს დამსახურებული მასწავლებელი (1961), საქართველოს ხელოვნების დამსახურებული მოღვაწე (1962), 

დაიბადა თბილისში. 1932-1939 წლებში სწავლობდა თბილისის ნატიფი ხელოვნების სახელმწიფო აკადემიაში ჯერ სკულპტურის, შემდეგ კი ფერწერის ფაკულტეტზე, დავით კაკაბაძის ხელმძღვანელობით. სწავლის დასრულების შემდეგ აკადემიაში მუშაობდა მოსე თოიძის ასისტენტად, მოგვიანებით კი თავად ასწავლიდა. 1960-იანი წლებიდან ინკრუსტირების ტექნიკით მუშაობდა.

## ლიტერატურა
## რესურსები ინტერნეტში
კატეგორია:ქართველი მხატვრები
კატეგორია:დაბადებული 25 აგვისტო
კატეგორია:დაბადებული 1911
კატეგორია:გარდაცვლილი  22 ივლისი
კატეგორია:გარდაცვლილი 1974
კატეგორია:საქართველოს სსრ-ის ხელოვნების დამსახურებული მოღვაწეები
კასანდრა (მრავალმნიშვნელოვანი)

**კასანდრა** შეიძლება აღნიშნავდეს:

* კასანდრა — ძველ ბერძნულ მითოლოგიაში ტროის მეფის პრიამეს ასული.
* კასანდრა — მცენარეთა გვარი მანანასებრთა ოჯახისა, იგივეა, რაც ქამედაფნე
კარსნისხევის არქეოლოგიური ძეგლები

**კარსნისხევის არქეოლოგიური ძეგლები** — მრავალფენიანი არქეოლოგიური ძეგლი სოფელ კარსანის (მცხეთის მუნიციპალიტეტი) მიდამოებში.

მცირე მასშტაბის გათხრები ჩატარდა 1925 წელს (გიორგი ნიორაძე). 1975 წლიდან მიმდინარეობს სტაციონარული გათხრები (ანდრია აფაქიძე, ვ. ნიკოლაიშვილი). 

კარსნისხევი დასახლებული ყოფილა გვიანდელი ბრინჯაოს ხანიდან. გამოვლენილია ამ ხანის სამარხები. კარსნისხევის მარჯვენა ნაპირას აღმოჩნდა ძვ. წ. I საუკუნის — ახ. წ. I საუკუნის კომპლექსური ძეგლი: ხელოსანთა დასახლება, საწარმოო უბანი და სამაროვანი. ნამოსახლარზე გამოვლინდა 3 სამშენებლო ჰორიზონტი. ქვეტეხილითა და ტალახით ნაგები გეგმით მოგრძო, ოთხკუთხა შენობები გადახურული ყოფილა ანტიკური ხანის მცხეთური ბრტყელი და ღარიანი კრამიტით. თიხატკეპნილი იატაკის ცენტრალურ ნაწილში ქვითა და თიხით ნაგები კერები იყო. დიდი რაოდენობითაა მოპოვებული, უმთავრესად, მოწითალოდ გამომწვარი, თხელკეციანი საოჯახო კერამიკული ნაწარმი, ლითონისა და თიხის ქანდაკებანი, ნამოსახლარის აღმოსავლეთით, დაახლოებით 60 მ-ზე, აღმოჩნდა საწარმოო უბანბი. გამოვლინდა თიხის ჭურჭლის გამოსაწვავი ალიზის ორსართულიანი ქურები და მასთან დაკავშირებულ ნაგებობათა ნაშთები. ნამოსახლარის მახლობლად გამოვლინდა I-III საუკუნეების სამაროვანი. ძირითადად გაითხარა კრამიტსამარხები, აგრეთვე ორმოსამარხები (მ. შ. ხის ძელებით გადახურულიც). კრამიტისამარხები ბრტყელი და ღარიანი კრამიტითაა ნაგები. გადახურვა ორფერდაა. ზოგს იატაკიც კრამიტისა ჰქონდა. სამარხებში აღმოჩნდა ჭურჭელი, სამკაული, რომაული და პართული მონეტები და სხვა.

1925 წელს კარსნისხევის ბოლოში გათხარეს IV—V საუკუნეების სამაროვანი. ქვიშაქვის დიდი ქვებით ნაგები ქვაყუთები ბანურად იყო გადახურული. სამარხებში აღმოჩნდა სამკაული და ჩაცმულობასთან დაკავშირებული ნივთები.

კარნისხევის სათავესთან მიწის ხედაპირზე შეინიშნება შუა ფეოდალური ხანის ნასოფლარი და პატარა ეკლესიები. იქვე, ხეობის მარჯვენა ნაპირას, დადასტურდა მინის საწარმოს ნაშთები.

## ლიტერატურა
**ლემლეინი გ.,* მინის საბერი წარმოების ნაშთები კარსანში, მცხეთის მახლობლად, «საქართველოს სსრ მეცნიერებათა აკადემიის მოამბე», 1945, ტ. 6, № 9;
**ლომთათიძე გ.,* არქეოლოგიური გათხრები საქართველოს ძველ დედაქალაქში, თბ., 1945;
* მცხეთა. არქეოლოგიური კვლევა-ძიების შედეგები, ტ. 1—2, თბ., 1955-1978;
**ნიკოლაიშვილი ვ.,* არქეოლოგიური კვლევა-ძიება „დიდი მცხეთის“ ტერიტორიაზე, «მაცნე. ისტორიის, არქეოლოგიის, ეთნოგრაფიისა და ხელოვნების ისტორიის სერია», 1977, № 1;
* *ნიორაძე გ.,* კარსნის-ხევის სასაფლაო, «საქართველოს მუზეუმის შრომები», 1926, ტ. 4

კატეგორია:მცხეთის მუნიციპალიტეტის არქეოლოგიური ძეგლები
კარუშეთი

**კარუშეთი** — ისტორიული სოფელი თრიალეთში (ახლანდელი სოფ. არწივანი, წალკის მუნიციპალიტეტი). წყაროებში იხსენიება X საუკუნიდან. XIX საუკუნეში აქ თურქეთიდან დევნილი ბერძნული მოსახლეობა დასახლდა, შემდგომდროინდელი სახელიც — **ჯინისი** — მათ უწოდეს სოფელს.

## ლიტერატურა
* საქართველოს სსრ კულტურის ძეგლები, თბ., 1959;

კატეგორია:წალკის მუნიციპალიტეტის ისტორიული სოფლები
მერი შერვაშიძე

**მერი პროკოფის ასული შერვაშიძე-ერისთავი** (დ. 1888, ბათუმი, — გ. 21 იანვარი, 1986, პარიზი) — სილამაზით განთქმული ქართველი არისტოკრატი ქალბატონი, გადმოცემით გალაკტიონ ტაბიძის „მუზა“, სტამბოლში სილამაზის მსოფლიო კონკურსის გამარჯვებული 1921 წელს, კოკო შანელის მოდელი.

## ბიოგრაფია
მერის მამა, გენერალ-მაიორი პროკოფი შერვაშიძე, აფხაზეთის თავადი, შემდეგ კი რუსეთის სახელმწიფო სათათბიროს დეპუტატი იყო. მერი ბათუმში დაიბადა, თუმცა მამის სამსახურის გამო ოჯახი პეტერბურგში გადასახლდა, სადაც მერი იმპერატრიცას ფრეილინა გახდა.

პროკოფი შერვაშიძის გარდაცვალების შემდეგ მისი ოჯახი ძირითადად ქუთაისში ცხოვრობდა. 1918 წელს მერის საქმრო გიგუშა ერისთავი (გიორგი ქსნის ერისთავი), რომელიც იმპერატორ ნიკოლოზ II-ის ადიუტანტი იყო, საქართველოში  დაბრუნდა, რათა ცოლად შეერთო მერი. 1921 წელს, როდესაც საქართველოს ბოლშევიკების მიერ აღებამდე რამდენიმე დღე რჩებოდა, მერი ბათუმიდან გემით საფრანგეთს გაემგზავრა. გემი რამდენიმე დღით შეჩერდა სტამბოლში, სადაც მერის უკვე დევნილი ქმარიც შეუერთდა. სწორედ სტამბოლში გაიმართა მსოფლიო სილამაზის კონკურსი, რომელშიც მერიმაც მიიღო მონაწილეობა და მოიგო კიდეც.

თვით გალაკტიონი მერის შესახებ ასე წერდა: 

## სქოლიო 
კატეგორია:დაბადებული 1888
კატეგორია:გარდაცვლილი 1986
კატეგორია:ქართველი ემიგრანტები
მერი
კასია (მრავალმნიშვნელოვანი)

**კასია** შეიძლება აღნიშნავდეს:

* კასია — ბიზანტიელი პოეტი ქალი
* კასია — მცენარე, გვარი ცეზალპინიასებრთა ოჯახისა
Your Own Special Way

„**Your Own Special Way**“ — ინგლისური პროგრესული როკ-ჯგუფ ჯენესისის სინგლი ალბომიდან Wind & Wuthering. სინგლის მეორე მხარეს ჩაწერილი იყო It’s Yourself, სიმღერა, რომელიც შეტანილია მხოლოდ ჯენესისის საარქივო ჩანაწერების კრებულებში.

## სიმღერების სია
#Your Own Special Way (რეზერფორდი)
#It's Yourself (რეზერფორდი, კოლინზი, ჰეკეტი, ბენქსი)

## რესურსები ინტერნეტში
*  საიტზე Discogs

კატეგორია:1977 წლის სინგლები
კატეგორია:ჯენესისის სიმღერები
დე შტეილი

[მინი|"წითელი და ლურჯი სკამი", [გერიტ რიტველდის დიზაინი, 1917.]]
**დე შტეილი** (ჰოლ. De Stijl [də ˈstɛɪl] - სტილი), აგრეთვე ცნობილი როგორც **ნეოპლასტიციზმი** — ჰოლანდიური ხელოვნების მიმდინარეობა დაარსებული 1917 წელს. უფრო ვიწრო გაგებით, ტერმინი *დე შტეილი* გამოიყენება ჰოლანდიელ ხელოვანთა ერთი ჯგუფის მიერ 1917-31 წლებში შექმნილ ნამუშევართა კლასიფიკაციისთვის. *დე შტეილი* ასევე იყო ჟურნალის სახელწოდება, რომელსაც მხატვარი და კრიტიკოსი თეო ვან დესბურგი გამოსცემდა, სადაც ის ჯგუფის თეორიებს უწევდა პროპაგანდას. ვან დესბურგთან ერთად ჯგუფის მთავარი წევრები იყვნენ მხატვრები პიტ მონდრიანი და ბარტ ვან დერ ლეკი, ასევე არქიტექტორები გერიტ რიტველდი და ჯ. ჯ. პ. ოუდი. შემოქმედებითი ფილოსოფია, რომელიც საფუძვლად დაედო ჯგუფის შემოქმედებას ცნობილი იყო სახელწოდებით "ნეოპლასტიციზმი" — ახალი პლასტიური ხელოვნება (ჰოლ. Nieuwe Beelding).

დე შტეილის პროპონენტები მიისწრაფვოდნენ სულიერი ჰარმონიისა და წესრიგის ახალი უტოპიური იდეალის გამოხატვისკენ. ისინი წმინდა აბსტრაქციასა და უნივერსალურობას ქადაგებდნენ ფორმისა და ფერის საწყისებამდე დაშლით, ამარტივებდნენ რა ვიზუალურ კომპოზიციებს ვერტიკალურ და ჰორიზონტალურ მიმართულებებამდე, უმთავრესად პირველადი ფერების გამოყენებით შავისა და თეთრის გვერდით.

## რესურსები ინტერნეტში
* *De Stijl*
* *Proeven van Stijlkunst*
* Mondrian and mysticism

კატეგორია:არქიტექტურული ჟურნალები
კატეგორია:მოდერნისტული არქიტექტურა
კატეგორია:არქიტექტურული მიმდინარეობები
კატეგორია:ხელოვნების მიმდინარეობები
კატეგორია:ჰოლანდიის ხელოვნება
ზედა დონის ეროვნული დომენი

300px|thumb|მსოფლიო რუკა ყველა ზედა დონის ეროვნული დომენით

**ზედა დონის ეროვნული დომენი** **(ccTLD)** — ინტერნეტის ზედა დონის დომენი, რომელიც, როგორც წესი, რომელიმე კონკრეტული ქვეყნისთვის ან დამოკიდებული ტერიტორიისთვის გამოიყენება.

## რესურსები ინტერნეტში
* ზედა დონის დომენების სია – ოფიციალური საიტი
* ზედა დონის დომენების მსოფლიო ალიანსი
ზედა დონის საერთო დომენი

**ზედა დონის საერთო დომენი (gTLD)** — ინტერნეტის ზედა დონის დომენი, რომელიც (თეორიის დონეზე) ორგანიზაციის გარკვეული ტიპის მიერ გამოიყენება. როგორც წესი, ასეთი ტიპის დომენები სამი ან მეტი ლათინური ასოსგან შედგება და იმ ორგანიზაციის ტიპს გამოხატავენ, რომელსაც წარმოადგენენ (მაგ., .com გამოიყენება კომერციული ორგანიზაციებისთვის).
კორნელი წეროძე

**კორნელი გრიგოლის ძე  წეროძე** (დ. 28 აგვისტო, 1916, თბილისი — გ. 19 თებერვალი, 1997, იქვე) — ქართველი ექიმი. სსრკ-ის სახალხო ექიმი (1979). სკკპ-ის წევრი 1944 წლიდან. 

## ბიოგრაფია
1938 წლიდან იყო არმიის რიგებში. 1941–1943 წლებში, მეორე მსოფლიო ომის დროს, 121-ე სამედიცინო-სანიტარული ბატალიონის ზემდეგი იყო. 1951-იდან, თბილისის სამედიცინო ინსტიტუტის დამთავრების შემდეგ, მუშაობდა ჩოხატაურის რაიონის სოფელ დაბლაციხის საექიმო უბნის გამგედ, 1955 წლიდან —  თბილისის სასწრაფო სამედიცინო დახმარების სადგურში. 1979 წელს, პირველს საქართველოში, მიენიჭა სსრკ-ის სახალხო ექიმის წოდება. დაჯილდოებულია სამამულო ომის II ხარისხის ორდენით და მედლებით.

## ლიტერატურა
## რესურსები ინტერნეტში
კატეგორია:დაბადებული 28 აგვისტო
კატეგორია:დაბადებული 1916
კატეგორია:გარდაცვლილი 19 თებერვალი
კატეგორია:გარდაცვლილი 1997
კატეგორია:თბილისის სახელმწიფო სამედიცინო ინსტიტუტის კურსდამთავრებულები
კატეგორია:ქართველი ექიმები
კატეგორია:სამამულო ომის II ხარისხის ორდენის კავალრები
კატეგორია:თბილისში დაბადებულები
კატეგორია:სსრკ-ის სახალხო ექიმები
ფრენჩ ჰაუსი

**ფრენჩ ჰაუსი** — 1990-იანი წლების ბოლო პერიოდის ჰაუს მუსიკის ფორმა, რომელიც საფრანგეთში წარმოიშვა. იგი 1990-იანი და 2000-იანი წლების ევროპული საცეკვაო მუსიკის და ევროპული დისკოს გვიანდელი ფორმის ნაწილია. ეს ჟანრი ასევე ცნობილია „**დისკო ჰაუსის**“, „**ნოი-დისკოს**“ (ახალი დისკოს), „**ფრენჩ თაჩის**“, „**ფილტერ ჰაუსის**“ ან „**ტექფანკის**“ სახელით.

კატეგორია:ფრენჩ ჰაუსი
† (ალბომი)

**†** (ალტერნატივა Cross — ჯვარი) — ფრანგული ფრენჩ-ტაჩ დუეტ Justice-ის სადებიუტო ალბომი, რომელიც 2007 წლის 11 იანვარს გამოვიდა. ალბომი შეიცავს თავდაპირველად გამოსულ სინგლებს: Waters of Nazareth, D.A.N.C.E, Phantom, Let There Be Light და One Minute To Midnight.

ალბომი ნომინირებული იყო გრემიზე, როგორც საუკეთესო ელექტრონული/საცეკვაო ალბომი.

## სიმღერების სია 
## ჩარტები
## სქოლიო 
კატეგორია:2007 წლის სადებიუტო ალბომები
კატეგორია:Justice-ის ალბომები
კატეგორია:Ed Banger Records-ის ალბომები
ენრიკო

**ენრიკო** (იტალ. Enrico) არის იტალიური მამრობითი საკუთარი სახელი და გვარი. 

## ეტიმოლოგია და მნიშვნელობა
ენრიკო იტალიური ფორმაა გერმანული მამრობითი საკუთარი სახელის — ჰაინრიხი (Heinrich). მისი მოკლე ფორმაა *რიკო* (Rico).

## სხვა ფორმები
*გერმანული: Enriko
*ესპანური: ენრიკე (Enrique [en'rike])
*ინგლისური: ჰენრი (Henry ['hɛnri])
*ნიდერლანდური: ჰენდრიკი (Hendrik ['hendrik])
*პოლონური: ჰენრიკი (Henryk ['henrik])
*ფრანგული: ანრი (Henri [ã'ri])
*შვედური/ნორვეგიული/დანიური: ჰენრიკი (Henrik ['henrik])
*ჩეხური: იინდრჟიხი (Jindřich ['jindrʒix])

## ცნობილი ადამიანები ამ სახელით
### სახელი
*ენრიკო კარუზო (Enrico Caruso)
*ენრიკო ფერმი (Enrico Fermi)

### გვარი
*რობერტ ენრიკო (Robert Enrico)

## ლიტერატურა
*Duden (2004): Lexikon der Vornamen, Dudenverlag, Mannheim (დუდენი (2004): საკუთარ სახელთა ლექსიკონი, დუდენფერლაგი, მანჰაიმი)

კატეგორია:მამაკაცის სახელები
Server Side Includes

**Server Side Includes (SSI)** არის მარტივი სერვერული სკრიპტული ენა რომელიც პრაქტიკულად მარტო web ისთვისაა ღირებული. როგორც სახელი მიგვანიშნებს ძირითადი
დანიშნულება ამ ენისა არის ერთი ფაილის შიგთავსისი მეორეში ჩამატება,
როდესაც ვებ სერვერი ამ უკანასკნელს დაამუშავებს და მას კლიენტს გაუგზავნის. 
მაგალითად ფაილის შიგთავსი (.html, .txt, ა.შ.) რომელიც რაიმე ყოველდღიურად განახელებად ინფორმაციას
შეიცავს შესაძლებელია ვებ გვერდში შემდეგი ბრძანებით მოვათავსოთ:
 
```text

```

ასეთი სახის შიგთავსის მოთავსება მოსახერხებელია მაგალითად ნავიგაციის
მენიუებისათვის და საერთოდ როდესაც რამე შიგთავსი რამოდენიმ-გან/ჯერ უნდა
იქნას გამოყენებული. მაგალითად apache ვებ სერვერს საწყისი კონფიგურაციით
ასრულებს SSI დირექტივებს .shtml or .shtm
გაფართოებების ფაილებში. რაღა თქმა უნდა შეიძლება apacheს ისე დაკონფიგურირება
რომ სხვა გაფართოებების ფაილებშიც მოხდეს SSI დირექტივების შესრულება. 
შეიძლეაბ ითქვას რომ SSI პატარა, ავტომატიზირებული დავალებებისათვის არის
მოსახერხებელი. თუ საჭიროა უფრო რთული დამუშავება, perl-ს, php-ს, asp-ს ა.შ. ვერ
ავუვლით გვერდს.

## მარტივი სინტაქსი 
SSI ს აქვს მარტივი სინტაქსი 
```text

```
. ეს დირექტივები მოთავსებულია HTML კომენტარებს შორის, რათა იმ შემთხვევაში თუ SSI არ არის აქტივირებული ამ გვერდისთვის, კოდში არსებული დირექტივები არ გამოჩნდნენ საიტზე.

## დირექტივები 
### ძირითადი დირექტივები 
### რთული დირექტივები 
## იხილეთ აგრეთვე 
* PHP
* ASP
* JSP
* ESI (Edge Side Includes)

## რესურსები ინტერნეტში
* Apache mod_include Reference 
* Apache SSI Tutorial 
* Server-Side Includes Tutorial 
* Plain-English Guide to SSI 
* Alex's SSI Tutorial  
* Kavoir SSI Framework  
* SSI-Developer, Apache Server Side Includes 

კატეგორია:პროგრამირების ენები